תאו הרננדס

**תאו ברנאר פרנסואה הרננדס** (בצרפתית: **Theo Bernard François Hernandez**; נולד ב-6 באוקטובר 1997) הוא כדורגלן צרפתי המשחק בעמדת המגן השמאלי באל-הילאל מליגת העל הסעודית ובנבחרת צרפת.

## קריירת מועדונים
### אתלטיקו מדריד
הרננדס נולד במרסיי שבצרפת, והצטרף לאקדמיה של אתלטיקו מדריד בשנת 2007 בגיל 9. ביוני 2015 הרננדס הועלה לקבוצת הנערים של אתלטיקו מדריד, .

ב-3 בפברואר 2016 חתם הרננדס על חוזה עם המועדון. יומיים לאחר מכן הוא זומן לסגל הקבוצה הבוגרת למשחק ליגה מול אייבר, אך לא שותף.

ב-4 באוגוסט האריך הרננדס את חוזהו עד לשנת 2021. לאחר חתימת החוזה הרננדס הושאל לדפורטיבו אלאבס מהלה ליגה.

#### דפורטיבו אלאבס (השאלה)
הרננדס שיחק את משחקו הרשמי הראשון בקבוצה בוגרת, במשחק ליגה של דפורטיבו אלאבס מול ספורטינג חיחון, אשר נגמר בתוצאה 0-0.

ב-16 באוקטובר קיבל הרננדס את הכרטיס האדום הראשון בקריירה שלו, במשחק ליגה מול מאלגה לאחר שהכשיל בצורה קשה את . ב-7 במאי כבש הרננדס את שערו הרשמי הראשון אי פעם במשחק ליגה מול אתלטיק בילבאו.

הרננדס היה לאחד מן הגורמים החשובים בהגעתה של אלאבס לגמר גביע המלך הספרדי כבר בעונתה הראשונה בליגה הראשונה, ובפעם הראשונה מזה 91 שנים. הרננדס כבש בבעיטה חופשית במשחק הגמר, אך קבוצתו הפסידה 1–3 לברצלונה.

### ריאל מדריד
ב-5 ביולי 2017 חתם הרננדס ל-6 שנים בריאל מדריד. הרננדס ערך את הופעתו הראשונה במדי ריאל מדריד כאשר החליף את מרקו אסנסיו בניצחון הקבוצה 0–2 מול ברצלונה, במסגרת הסופר קאפ הספרדי.

הרננדס זכה להופיע שלוש פעמים בעונת ליגת האלופות של 2017/2018, בה עזר לריאל מדריד לזכות בגביע ליגת אלופות שלישי ברציפות, ושלושה עשר בתולדות המועדון.

#### ריאל סוסיאדד (השאלה)
ב-10 באוגוסט 2018 הושאל הרננדס לריאל סוסיאדד לעונת .

### מילאן
ב-6 ביולי 2019 חתם ל-6 שנים במילאן, ששילמה עליו 20 מיליון אירו.

ב-25 באוקטובר, ערך הרננדס את הופעת הבכורה שלו בסרייה א' במדי מילאן. ב-29 בספטמבר בישל את שערו הראשון במועדון במהלך הפסד הליגה לפיורנטינה 3-1. את שערו הראשון במועדון כבש ב-5 באוקטובר בניצחון הליגה על גנואה. ב-1 בדצמבר, כבש שער ניצחון מכריע בדקה ה-88, בניצחון הליגה על פארמה 1-0. בעונתו הראשונה כבש שבעה שערים בכל המסגרות ונכלל בנבחרת העונה של עונת 2019/2020 בסרייה א'.

ב-14 בדצמבר 2020 כבש צמד בתיקו 2-2 נגד פארמה, ב-23 בדצמבר 2020 כבש שער ניצחון בתוספת הזמן נגד לאציו, ב-13 במאי 2021 כבש צמד בניצחון 0-7 על טורינו. גם בעונה זו, נבחר לנבחרת העונה של הסרייה א'.

ב-9 בינואר 2022 כבש צמד נגד ונציה. ב-11 בפברואר 2022 חתם על חוזה חדש במילאן עד 2026. ב-15 במאי 2022 כבש שער בניצחון 0-2 על אטאלנטה, שנבחר לשער החודש בסרייה א', ובהמשך גם לשער העונה. בסיום העונה זכן עם מילאן באליפות ונכלל שוב בנבחרת העונה של הסרייה א'.

בעונת 2022/2023 נבחר בפעם הרביעית ברציפות לנבחרת העונה.

ב-27 בספטמבר 2024 כבש שער בניצחון 0-3 על לצ'ה והשתווה לפאולו מאלדיני כשחקן ההגנה שכבש הכי הרבה במדי מילאן בסרייה א' עם 29 שערים. ב-11 באפריל 2025 כבש את שערו האחרון במדי מילאן בניצחון 4-0 על אודינזה, שהיה שערו ה-31 בסרייה א'.

בסך הכל ערך הרננדז 265 הופעות במדי מילאן בכל המסגרות, בהן כבש 34 שערים ובישל 41.

### אל-הילאל
ב-10 ביולי 2026 חתם ל-3 שנים באל-הילאל הסעודית, ששילמה עליו 25 מיליון אירו.

ב-14 באוגוסט ערך את הופעת הבכורה שלו במדי אל-הילאל במשחק ידידות נגד וולדהוף מנהיים, בו גם כבש את שערו הראשון בקבוצה.

ב-13 בספטמבר ערך את הופעת הבכורה שלו בליגת העל הסעודית, בתיקו 2-2 עם אל-קאדסיה.

## קריירה בינלאומית
הרננדס ערך את הופעת הבכורה שלו בנבחרת צרפת ב-7 בספטמבר 2021 במשחק הניצחון 0–2 על פינלנד במסגרת מוקדמות מונדיאל 2022. ב-7 באוקטובר הוא כבש שער בכורה מאוחר בניצחון 3–2 מול בלגיה בחצי גמר ליגת האומות, והעניק לנבחרתו כרטיס לגמר הטורניר בפעם הראשונה בתולדותיה.

נכלל בסגל נבחרת צרפת בטורניר מונדיאל 2022.

ב-14 בדצמבר 2022, כבש הרנדדס שער בניצחון 2-0 על נבחרת מרוקו במהלך שלב חצי הגמר, ובכך סייע לנבחרתו להעפיל לגמר מונדיאל 2022.

נכלל בסגל נבחרת צרפת לטורניר יורו 2024.

## חיים אישיים
אביו של תאו הרננדס, , היה בעצמו כדורגלן ושיחק כבלם במועדונים כמו אולימפיק מרסיי, ראיו ואייקאנו ואתלטיקו מדריד.

אחיו, לוקאס הרננדס, משחק כבלם בפריז סן-ז'רמן.

## תארים
**ריאל מדריד**
*הסופר קאפ הספרדי: 2017
*ליגת האלופות: 2017-18
*הסופר קאפ האירופי: 2017
*גביע העולם למועדונים: 2017

**מילאן**
* אליפות איטליה: 2021/2022

**נבחרת צרפת**
* ליגת האומות: 2020/2021

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:מרסיי: כדורגלנים
קטגוריה:כדורגלני אתלטיקו מדריד
קטגוריה:כדורגלני ריאל מדריד
קטגוריה:כדורגלני דפורטיבו אלאבס
קטגוריה:כדורגלני ריאל סוסיאדד
קטגוריה:כדורגלני מילאן
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים ממוצא ספרדי
קטגוריה:ספורטאים צרפתים בספרד
קטגוריה:ספורטאים צרפתים באיטליה
קטגוריה:צרפתים שנולדו ב-1997
קטגוריה:כדורגלני אל-הילאל